钦定古今图书集成/明伦汇编/皇极典/第173卷 > 宋
## 钦定古今图书集成/明伦汇编/皇极典/第173卷 > 宋

### 太祖乾德元年上尊号曰应天广运仁圣文武至德皇帝始定受册礼仪

按《宋史太祖本纪》，“乾德元年八月癸卯，宰相范质率
百官上尊号，不允。九月甲寅，三上表，请从之。十一月
百官奉玉册上尊号曰应天广运仁圣文武至德皇
帝。”按《礼志》，“尊号之典，唐始载于礼官，宋每大祀，群
臣诣东上阁门拜表请上尊号，或三上或五上，多谦
抑弗许。如允所请，即奏命大臣撰册文及书册宝。其
受”册多用祀礼毕自御正殿行礼。礼毕、有司以册宝
诣阁门奉进入内。建隆四年、〈是年十一月改元乾德〉群臣三上
表上尊号。诏“俟郊毕受册前三日，遣官奏告天地、宗
庙、社稷”，遂为定制。其仪：有司宿设崇元殿，仗卫文武
百官并集朝堂之次。摄太尉奉册于案，吏部侍郎一
员押。司徒奉宝于案，礼部侍郎一员押。以五品、六品
清资官允举册宝官，既承之以匣，覆之以帊，俱诣殿
门外之东，太尉之前。《大乐令》帅工人入就位，诸侍卫
官及宰执、两制、供奉官等立于殿阶下香案前，左右
如常。入阁仪。侍中奏：“中严外办。”所司承旨索扇，扇上，
皇帝衮冕御舆，出自西房，乐作，即御坐，扇开，乐止。符
宝郎奉表如常仪。礼直官、通事舍人分引太尉以下
文武群官，应北面位者，各就横行位。太常卿于册案
前导至丹墀西阶上少东，北面置讫，太尉、司徒、吏部、
礼部侍郎各入本班，立定。典仪赞百官再拜舞蹈，三
称“万岁”，又再拜。起居讫，又再拜，分班序立。礼直官引
太常卿随行，吏部侍郎押册案以次序行，太尉从之。
礼部侍郎次押宝案行，司徒从之。诣西阶，至解剑褥
位。其读册中书令、读宝侍中候册案将至，先升于前
楹间第一柱，北对立。太尉解剑、脱舄讫，吏部侍郎押
册案先升，太尉从升，当御座前。太尉搢笏，北面奉册
案稍前跪置讫，俛伏，兴，少退，东向立。中书令进当册
案前读册讫，俛伏，兴，又搢笏奉册于褥，东向，册函北
向进，跪置御座前，与举册官降，还侍立位。太尉亦降，
纳舄带剑。礼部侍郎押宝案升，司徒随升，北面跪置。
侍中读宝讫，置册之南，俱复位。其纳舄带剑俛伏，一
如上仪。典仪赞“在位官皆再拜。”礼直官、通事舍人引
太尉至西阶下，解剑舄升，当御座前跪贺。〈其词中书门下撰〉
贺讫，复位，皆再拜，如读册宝仪。侍中升至御座前，承
旨退，临阶西向称：“有制。”典仪赞再拜讫，宣曰：“朕以鸿
仪昭举，保命会昌。迫于群情，祗膺显号。退循寡昧，惕
惧增深，所贺知。”宣讫，复位。典仪赞再拜，舞蹈，三称万
岁，又再拜讫，侍中升阶，奏：礼毕。降复位。扇上乐作，帝
降坐，御舆入自东房，扇开，乐止。侍中版奏：“解严。”中书
侍郎帅奉案官升殿，跪奉册置于案次，门下侍郎奉
宝如奉册礼。通事舍人赞引诣东上阁门，状进，所司
承旨放仗。百官再拜讫，退如常仪。自后受册皆如之。
礼毕，赐百官食于朝堂。

### 开宝元年上尊号曰应天广运大圣神武明道至德仁孝皇帝

按《宋史太祖本纪》，开宝元年十一月“癸卯，日南至，有
事南郊，改元开宝，大赦。宰相赵普等奉玉册宝，上尊
号曰‘应天广运大圣神武明道至德仁孝皇帝’。”〈按大圣神
武挥麈后录作圣文神武今从正史〉

开宝四年八月，上尊号，不允。九月，上尊号曰“应天广
运兴化成功圣文神武明道至德仁孝皇帝。”

按《宋史太祖本纪》：“开宝四年八月壬申，文武百官上
尊号，不允。”

按《挥麈后录》：“开宝四年九月，上应天广运兴化成功
圣文神武明道至德仁孝皇帝。”

开宝九年，晋王群臣请上尊号，不允。

按《宋史太祖本纪》：开宝九年正月“癸巳，晋王率文武上尊号，不允。二月癸卯，三上表，不允。”

按《挥麈后录》：“开宝九年正月，上应天广运一统太平
圣文神武明道至德仁孝皇帝。帝以汾晋未平，不欲
号一统，诏罢之。至三月，晋王群臣复上应天广运立
极居尊圣文神武明道至德仁孝皇帝，卒不受。”

### 太宗太平兴国三年上尊号曰应运统天圣明文武皇帝

按《宋史太宗本纪》：“太平兴国三年八月甲戌，群臣请
上尊号曰应运统天圣明文武皇帝，许之。十一月丙
申，祀天地于圜丘，大赦，御乾元殿受尊号。”

太平兴国六年，加上尊号曰《应运统天睿文英武大
圣至明广孝皇帝》。

按《宋史太宗本纪》，“六年冬十月癸酉，群臣三奉表上
尊号曰应运统天睿文英武大圣至明广孝皇帝，许
之。十一月辛亥，祀天地于圜丘，大赦，御乾元殿受尊
号，内外文武加恩。”

### 雍熙元年群臣表上尊号不许

按《宋史太宗本纪》，雍熙元年九月“壬戌，群臣表三上
尊号曰‘应运统天睿文英武大圣至仁明德广孝皇
帝，不许。宰相叩头固请，终不许’。”

### 端拱二年上尊号曰法天崇道文武皇帝诏去文武二字

按《宋史太宗本纪》，端拱二年十二月“庚申，诏令四方
所上表祇称皇帝，群臣请复尊号，不许。辛酉，上法天
崇道文武皇帝诏去‘文武’二字，馀许之。”

按《挥麈后录》：端拱二年十二月庚申，诏自前所上尊
号并宜省去，今后四方所上表只称皇帝。宰相吕蒙
正等固以为不可，上曰：“‘皇帝’二字本难兼称，朕欲称
王，但嫌与诸王同耳。”宰相又上表请改上尊号为法
天崇道文武皇帝，后诏省去“文武”二字。

### 淳化元年受法天崇道文武皇帝尊号

按《宋史太宗本纪》，“淳化元年春正月戊寅朔，减京畿
系囚流罪以下一等，改元，内外文武官并加勋阶爵
邑，中书舍人、大将军以上各赐一子官，赐鳏寡孤独
钱，除逋负，受尊号。”

按《挥麈后录》：“淳化元年三月，上法天崇道文武皇帝。
淳化三年，群臣请加上尊号，不许。”

按《宋史太宗本纪》：淳化三年九月乙卯，群臣上尊号
曰“法天崇道明圣仁孝文武皇帝，凡五表，终不许。”

### 至道元年群臣请加上尊号不许

按《宋史太宗本纪》：至道元年十二月“甲戌，群臣奉表
加上尊号曰‘法天崇道上圣至仁皇帝，凡五上，不许’。”

### 真宗咸平二年上尊号曰崇文广武圣明仁孝皇帝按宋史真宗本纪咸平二年八月乙卯群臣上尊号曰崇文广武圣明仁孝皇帝丁巳大宴崇德殿始作

乐十一月丙戌，“御朝元殿受尊号册。丁亥，赐群臣带
服、鞍马、器币有差。”

咸平五年八月，群臣三表上尊号，不允。

按：《宋史真宗本纪》云云。

按《挥麈后录》：“咸平五年八月，上崇文广武应道章德
圣明仁孝皇帝。”

### 景德二年九月癸亥群臣三表上尊号不允

按：《宋史真宗本纪》云云。

按《挥麈后录》：“景德二年九月，上崇文广武应干尊道
圣明仁孝皇帝。”

### 大中祥符元年六月辛亥群臣表上尊号曰崇文广武仪天尊道宝应章感圣明仁孝皇帝

按：《宋史真宗本纪》云云。

大中祥符三年。八月丁卯。群臣五表上尊号。不许
按《宋史真宗本纪》云云。

按《挥麈后录》：“大中祥符三年七月，上崇文广武仪天
尊道宝应章感钦明上圣至德仁孝皇帝。”

大中祥符五年闰十月丙子，群臣上尊号曰“崇文广
武感天尊道应真佑德上圣钦明仁孝皇帝。”

按：《宋史真宗本纪》云云。

大中祥符九年八月壬辰，群臣请受尊号册宝，表五
上，从之。

按：《宋史真宗本纪》云云。

### 天禧元年春正月辛亥御天安殿受册号

按：《宋史真宗本纪》云云。

按《挥麈后录》：“天禧元年正月，上崇文广武感天尊道
应真佑德上圣钦明仁孝皇帝。”

天禧三年，又受尊号。

按《宋史真宗本纪》：三年秋七月壬申，群臣表上尊号
曰“体元御极感天尊道应真宝运文德武功上圣钦
明仁孝皇帝。”十一月丁丑，御天安殿，受尊号册。

### 乾兴元年二月癸卯上尊号曰应天尊道钦明仁孝皇帝

按：《宋史真宗本纪》云云。

====仁宗天圣二年十一月丁酉百官上尊号曰圣文睿武仁明孝德皇帝====按：《宋史仁宗本纪》云云。

### 明道二年二月百官上尊号七月诏以蝗旱去睿圣文武四字

按《宋史仁宗本纪》，明道二年二月丁未，百官上尊号
曰“睿圣文武体天法道仁明孝德皇帝。”秋七月戊子，
诏以蝗旱去尊号“睿圣文武”四字，以告天地祖宗。

### 景祐二年十一月乙未百官上尊号曰景祐体天法道钦文聪武圣神孝德皇帝

按：《宋史仁宗本纪》云云。

### 宝元元年十一月庚戌百官上尊号曰宝元体天法道钦明聪武圣神孝德皇帝

按：《宋史仁宗本纪》云云。

### 康定元年二月丙午去尊号宝元字

按：《宋史仁宗本纪》云云。

### 皇祐二年三月戊戌诏明堂礼成群臣毋上尊号

按：《宋史仁宗本纪》云云。

### 嘉祐四年群臣请加尊号不允

按：《宋史仁宗本纪》：“嘉祐四年六月己巳，群臣请加尊
号曰大仁至治，表五上，不许。”

### 英宗治平二年七月己卯群臣五上尊号不允

按：《宋史英宗本纪》云云。

治平四年春正月庚戌朔，群臣上尊号曰《体干膺历
文武圣孝皇帝》。

按：《宋史英宗本纪》云云。

### 神宗熙宁元年群臣上尊号不允

按《宋史神宗本纪》：熙宁元年秋七月己卯，群臣三表
请上奉元宪道文武仁孝之号，不许。按《礼志》：熙宁
元年，宰臣曾公亮等上表请加尊号，诏不允。先是翰
林学士司马光言，“尊号起唐武后、中宗之世，遂为故
事。先帝治平二年，辞尊号不受，天下莫不称颂圣德。
其后佞臣建言，国家与契丹常有往来书，彼有尊号，
而中国独无，足为深耻。于是群臣复以非时上尊号，
论者甚为朝廷惜之。今群臣以故事上尊号，臣愚以
为陛下聪明睿智，虽宜享有鸿名，然践祚未久，又在
亮阴之中，考之事体，似未宜受。陛下诚能断以圣意，
推而不居，仍令更不得上表请，则颂叹之声，将洋溢
四海矣。”诏赐光曰：“览卿来奏，深谅忠诚。朕方以平日
霪雨，甲申地震，天威彰著，日虞倾祸，被此鸿名，有惭
面目。况在谅阴，亦难当是盛典。今已批降指挥，可善
为答辞，使中外知朕至诚惭惧，非欺众邀名。”其后宰
臣数上表请，终不允。

熙宁二年四月丁酉朔，群臣再上尊号，不许。

按：《宋史神宗本纪》云云。

熙宁四年，群臣上尊号，不许。

按《宋史神宗本纪》：“四年六月庚申，群臣三上尊号曰
绍天法古文武仁孝皇帝，不许。”

熙宁七年，群臣上尊号，不许。

按《宋史神宗本纪》：“七年秋七月癸卯，群臣五上尊号
曰‘绍天宪古文武仁孝皇帝，不许’。”

熙宁十年，群臣上尊号，不许。

按《宋史神宗本纪》：“十年秋七月辛酉，群臣五上尊号
曰‘奉天宪古文武仁孝皇帝，不许’。”

### 元丰三年秋七月甲戌诏自今遇大礼罢上尊号

按：《宋史神宗本纪》云云。

按《挥麈后录》：神宗元丰三年七月十六日，诏曰：“朕惟
皇以道，帝以德，王以业，因时制名，用配其实，何必加
崇称号以自饰哉？秦汉以来，尊天子曰皇帝，其亦至
矣。朕承祖宗之休，托士民之上，凡虚文烦礼，尽已革
去。而近者有司群辟，犹咸以号称见请，虽出于归美
报上之忠，然非朕所以稽考先王之意。今后大礼，百”
官拜表上尊号并罢。先是百官上尊号，翰林学士司
马光当答诏，因言：“‘治平二年，先帝当郊，不受尊号，天
下莫不称颂。末年有建言者，国家与契丹有往来书
信，彼有尊号而我独无，足为深耻’。于是群臣复以非
时上尊号。昔汉文帝时，单于自称‘天地所生日月所
置匈奴大单于，不闻文帝复为大名以加之也。愿陛
下追用先帝本意，不受此名’。”上大悦，手诏光曰：“非卿，
朕不闻此言。善为答词，使中外晓然知朕至诚，非欺
众邀名者。”自是终身不受尊号。

### 哲宗元祐元年诏服除勿上尊号

按《宋史哲宗本纪》：元祐元年十二月“庚寅，诏将来服
除，依元丰三年故事，群臣勿上尊号。”

元祐四年三月己丑，诏“自今大礼毋上尊号。”

按：《宋史哲宗本纪》云云。

### 徽宗崇宁三年七月庚辰诏自今大礼不受尊号群臣毋上表

按：《宋史徽宗本纪》云云。

### 大观元年诏宗祀明堂辅臣毋上尊号

按：《宋史徽宗本纪》不载。按《挥麈后录》：大观元年季
秋，将行明堂礼，大臣议捡举皇祐故事。上为亲降御

### 政和七年上尊号为教主道君皇帝

按《宋史徽宗本纪》：政和七年夏四月“庚申，帝讽道箓
院上章，册己为教主道君皇帝。”

按：《挥麈后录》：“政和七年四月己未，群臣上表尊为教
主道君皇帝，诏止于教门章奏中称不可令天下混
用。”

### 宣和五年群臣上尊号不允

按《宋史徽宗本纪》：宣和五年秋七月庚午，太傅、楚国
公王黼等上尊号曰“继天兴道敷文成武睿明皇帝，
不允。”

按《挥麈后录》：宣和五年七月，太傅、楚国公王黼等上
皇帝尊号曰继天兴道敷文成武睿明皇帝，御笔批
答曰：“朕获承至尊，兼三王五帝，以临九有之师，无有
远迩，罔不臣服。荷天之鉴，四序时若，祥瑞洊至。薄言
兴师，燕朔归附，大一统于天下，盖祖宗之灵，庙社之
庆。惟我神考，诒谋馀烈，顾朕何德以堪之！而群公卿
士，犹以炎、黄、唐、虞之号为未足称，循末世溢美之辞
来上，朕甚愧焉，所请宜不允。”凡三上表，皆不允。自是
内外群臣皇子郓、王楷以下，太学诸生、耆老等上书
以请者甚众，皆不从。

### 高宗建炎元年五月辛卯遥尊乾龙皇帝为孝慈渊圣皇帝

按：《宋史高宗本纪》云云。

### 绍兴六年士民上尊号不允

按《宋史高宗本纪》不载。按《挥麈后录》：“绍兴六年六
月丁未，臣秦桧以太母回銮之久，和议已定，士民曹
溥等一千三百人诣阙进表，乞上尊号，上谦抑不受，
令有司无得复收。”

绍兴十八年。六月戊申。士民曹溥等上尊号。不许
按《宋史高宗本纪》云云。